જો અશ્લીલતાને બાજુ પર મૂકો તો અહીં જે પીરસવામાં આવ્યું છે એ આપણે ઑલરેડી સંખ્યાબંધ ફૂવડ કૉમેડી ફિલ્મોમાં અને કૉમેડી સર્કસ જેવા કાર્યક્રમોમાં જોઈ જ ચૂક્યા છીએ. એટલે વાર્તાની રીતે પણ અહીં કશું જ નવું નથી. એક પછી એક પાત્રો કોઈ કારણ વિના એન્ટ્રી લેતાં જાય અને ભવાડામાં યથાશક્તિ ઉમેરો કરતાં જાય. ઈવન ‘ક્રેઝી કમીની હૂં’ મૈં જેવા શબ્દો ધરાવતાં ગીતોને સંગીતની કૅટેગરીમાં મૂકવાં એ સંગીતનું તો ઠીક, ઘોંઘાટનું પણ અપમાન છે.